open-index/open-wikipedia-markdown huggingface dataset:
Luca Attanasio (diplomategh)

El **Luca Attanasio** (Saronn, 23 magg 1977 – Goma, 22 febbraio 2021) l'è stad un diplomategh italian, imbassador in de la Republega Democratega del Congo del 5 setember 2017 in fina a la so mort in d'un atentad in de la citaa de Goma.
## Biografia
Nassud a Saronn in del 1977, l'è cressud a Limbiad. In del 2001 el s'è lauread con lod a l'Universitaa comerciala Luigi Bocconi de Milan e, despoeu de havé frequentad un cors de preparazzion a l'ISPI, l'è stad ametud a la carrera diplomatega in del 2003. In del ministeri di relazzion foreste e de la cooperazzion internazzionala, l'è stad assegnad a la direzzion per i Afar Economegh, Ufizzi sostegn ai imprese, a la segreteria de la direzzion generala per l’Africa e poeu vice capo segreteria del sota-segretari de Stad con delega per l'Africa e la Cooperazzion Internazzionala in del 2004.

Del 2006 al 2010 l'ha lavorad a l'Imbassada italiana de Berna coma capo de l'Ufizzi Economegh e Comercial. Del 2010 al 2013 el gh'ha havud el roeul de consol general reggent a Casablanca e poeu in del 2013, l'incaregh de capo segreteria de la direzzion generala per la Mondializzazzion e i Afar Globai al Ministeri di relazzion foreste. In del 2015 l'è stad nominad prim consijer de l'Imbassada d'Italia a Abuja in Nigeria.

El 5 setember 2017, a domà 40 agn, cont el grad de consijer de legazzion, el s'è insediad coma imbassador a Kinshasa, in de la Republega Democratega del Congo, indova l'è reconfermad in de l'otober 2019. Sensibel ai varie emergenze sociai del continent african e ativ in tant program de ajut promoeuvud de la Comunitaa de Sant'Egidi, in del 2020 ghe vegn dad el Premi internazzional Nassiriya per la Pas «per el so impegn a la salvaguardia de la pas in tra i popoi».

## Note
2021

El **2021** a l'è 'n ann del secol quell de 21.

## Cossa l'è sucedud
### Sginer
*1 de sginer: el Portogall el toeu la presidenza de l'Union europea
*4 de sginer: el derva el confin in tra l'Arabia Saudita e 'l Qatar dopo de 'na longa crisi diplomatega
*6 de sginer: di manifestant de destra tachen el Campidoeuj di Stat Unid per provà a blocà la nomena del Joe Biden 'me president
*14 de sginer: la Cambra di Representant di Stat Unid la met sota impeachment per la segonda voeulta el Trump per i event del ses
*20 de sginer: el Joe Biden el giura 'me president di Stat Unid
### Fevrer
*1 de fevrer: colp de stat in Birmania, che 'l sbat sgiò el governo de Aung San Suu Kyi
*1 de fevrer: el Kosovo el derva i relazzion diplomateghe con l'Israell e 'l recognoss Gerusalem 'me soa capital
*7 de fevrer: elezzion parlamentar in Liechtenstein
*13 de fevrer: el Donald Trump l'è assolt de l'impeachment del Senad
*26 de fevrer: l'armada armena ghe ciama al premier de dimetés, lu el dis che l'è un colp de stat

### Marz
*1 de marz: el Maroch e la Germania s'cepen i relazzion diplomateghe per la question del Sahara Ocidental
*7 de marz: la Svizzera la deveda el burqa e 'l niqab cont un referendum
*17 de marz: elezzion parlamentar in di Pajes Bass
*23 de marz: elezzion parlamentar in Israell
*23 de marz: la nav Ever Given la se bloca in del canal de Suez

### Avril
*4 de avril: elezzion parlamentar in Bulgheria
*11 de avril: elezzion generai in Peru
*19 de avril: Ingenuity el ciapa el sgol de Mart, a deventà el prim oget a sgolà de 'n pianeta alien
*25 de avril: elezzion parlamentar in Albania

### Masg
*8 de masg: un gram atentad in Afghanistan in d'una scoeula de Kabul el copa almen 85 persone
*10 de masg: Israell el bombarda la striscia de Gaza dopo che Hamas l'ha tirad vari razz contra el Stat ebraich
*14 de masg: la China la manda in su Mart el rover Zhurong, l'è el quart paes a rivà in sul pianeta ross
*30 de masg: elezzion parlamentar a Ziper

## Chi l'è che l'è nassud

## Chi l'è che gh'è mort
* 2 de sginer: Marco Formentini, ex sindegh de Milan
* 9 de fevrer: Franco Marini, ex president del Senad italian
* 5 de marz: Carlo Tognoeul, ex sindegh de Milan
* 9 de avril: Filip de Edimborgh, marid de la Lisabeta d'Inghilterra
* 1 de sgiugn: Amedee de Savoja-Aosta, imprenditor italian e pretendent al trono d'Italia
* 11 de avost: Marco Borradori, sindegh de Lugan
* 13 de avost: Gino Strada, medegh italian
* 18 de setember: Julos Beaucarne poeta e cantant anarchich belga
*20 de setember: Carlo Vichi, imprenditor italian
*24 de november: Ennio Doris, imprenditor italian

## Alter proget

## Cronistoria
*2020
*2022
Cancher trasmissibel

Un **cancher trasmissibel** a l'è un cancher che 'l se po trasmeter diretament in tra individov senza che ghe sia de mez un alter organism compagn de 'n oncovirus. L'è retegnuda assee rara, soratut in l'om, ma gh'è di beste, compagn del diavol de la Tasmania, indova che l'è endemich.

## Riferiment
*Cancer Therapy Advisor

## Alter proget
TOR

**TOR** (anagrama de *The Onion Router*) a l'è un software che 'l permet una comunicazzion anonema in su la Red grazzia a 'n protocol de onion routing e che 'l sgira in su la pupart di sistema operativ. L'è anca possibel doperà di sistema aposta, compagn de Tails.

## Ligam de foeura
*Sit ofizzial

## Alter proget
Simp

Un **simp** a l'è, in del gergh de l'Internet, una persona, de solet 'n om, che la reserva 'n atenzion ecesiva vers de 'n oltra persona, de solet una fomna. L'Urban Dictionary el definiss el simp 'me "vun ch'al fa propi trop per la persona che ghe pias". El comportament, ciamad "simping", a l'è fad tant 'me di omen e di done, vers un mugg de obietiv, compagn de celebrità, politegh, persone che cognossen in la realtà o virtualment, compagn di e-girls e e-boys.

## Riferiment
*Youthsplaining: What the Hell Is a Simp? Are You a Simp?
Francesco Giavazzi

El **Francesco Giavazzi** (Bergom, 11 de avost 1949) a l'è un economista e academich italian. 

Lauread in ingegneria eletronega al Politecnegh de Milan in del 1972, in del 1978 el ciapa el dotorad in economia a Boston in del 1978, al dì d'incoeu l'insegna a l'Università Luigi Bocconi.

L'è retegnud vesin al liberalism classegh e a la scoeula de Chicago, oltra che al Luigi Einaudi.

## Oeuvere
* *Verità scomode. Quando l'economia sfida la politica*, Milano, Università Bocconi editore, 2001.
* *Quale Europa. Usi ed abusi del Trattato di Nizza*, con Richard Baldwin ed Erik Berglof, Milano, Università Bocconi editore, 2002.
* *Lobby d'Italia. L'Italia dei monopoli, delle corporazioni e dei privilegi. Di giornalisti, farmacisti, professori, banchieri, notai... Le storture di un Paese bloccato*, Milano, Rizzoli, 2005.
* con Alberto Alesina, *Goodbye Europa. Cronache d'un declino economico e politico*, Milano, Rizzoli, 2006.
* *Il liberismo è di sinistra*, con Alberto Alesina, Milano, Il Saggiatore, 2007.
* *La crisi. Può la politica salvare il mondo?*, con Alberto Alesina, Milano, Il Saggiatore, 2008.
* Macroeconomia, Una prospettiva europea con Olivier Blanchard, Alessia Amighini, il Mulino, 2010
* con Giorgio Barbieri, *Corruzione a norma di legge. La lobby grandi opere che affonda l'Italia*, Rizzoli, Milano, 2014.

## Riferiment
*Treccani
SilverSparrow

**SilverSparrow** a l'è un malware che l'è bon de girà in su MacOS e bon de sgirà, oltra che in sul processor x86-64, in sul noeuv processor M1. L'è stad descovert a sginer 2021 in la version x86-64 e a fevrer del midem ann in la version M1.

El gh'ha un mecanism de auto-eliminazzion e nissun payload important e 'l se sa no de precis comè 'l se spantega: però l'è 'l prim malware in natura bon de andà in sul processor M1 e l'ha tacad pussee de 30'000 Mac.

## Riferiment
*Nearly 30,000 Macs reportedly infected with mysterious malware
Licee Daniele Manin

El **Licee Daniele Manin** a l'è un licee classegh e lenguistegh de Cremona, in pee del secol quell de XVII 'me scoeula di gesuita e deventad ginnasi publegh sota la Maria Teresa d'Austria e, sota el Regn Lombard-Venet, equiparad ai studi filosofegh.

Dopo de l'unità d'Italia gh'hann mitud un osservatori metereologich e in di agn 1980 inn mitud di adress sperimentai del licee classegh e 'l lenguistegh, cont anca l'opzion del chines.

## Ligam de foeura
*Sit ofizzial
Istitut de Istruzzion Superior Giovann Romani

L**'Istitut de Istruzzion Superior Giovann Romani** a l'è una scoeula superior de Casalmagior, in provincia de Cremona, che 'l ofriss un licee classegh, un licee scientifegh, un Istitut Tecnegh informategh e di istruzzion professionai.

I prim insegnament classegh in la cità gh'eren sgiamò in del 1424, ma una scoeula dedicada la derva in del 1639, gestida di Fraa Barnabita in quella che l'è stada la sed de la scoeula fina al 1975, che in del 1810, cont un decret de Napoleon, la passa al comun 'me gestion e i austriegh la lassen inscì.

A l'unità d'Italia se parla de sopression o de trasformazzion in d'una scoeula di art e mester ma in del 1887 l'è nomnad Regio Ginnasi, cioè statal, e dopo 'na longa suplega de quei de la cità in del 1964 l'è mitud anca el licee, fina al 1967 dependent del Licee de Cremona. In del 1995, in d'un mester de razionalizzazzion, l'è fondad el Pol Scolastegh de Casalmagior.

## Ligam de foeura
*Sit ofizzial
Satoshi Nakamoto

El **Satoshi Nakamoto** (*中本哲史* in giapones, che 'l saria nassud el 5 de avril 1975) a l'è el pseudonim de quell che l'ha inventad i Bitcoin, in che l'è stad ativ fina al 2010, e retegnud el prim a havé resolt el problema de la dobia spesa in su 'na blockchain.

## Bibliografia Satoshi Nakamoto sopal
*White Paper de Bitcoin
Apolidia

L**'apolidia** a l'è el stat de 'na persona che l'è recognossuda 'me citadin de nissun Stat sota de la soa lesg. La pupart di Pajes la gh'ha di lesg che proeuven a sbassà el fenomen de l'apolidia, desgià che despess la mena a havégh men de dirit, ma gh'è anca di Stat che recognossen no di minoranze in manera de lassai senza citadinanza.

## Riferiment
*Treccani

## Alter proget
Licee classegh

El **licee classegh** a l'è una scoeula superior de l'ordenament italian che la dà 'n istruzzion umanistega minga professionalizzanta che la serviss per scernì una quajsevoeul facoltà de l'Università. El deriva del Ginnasi Licee de la lesg Casati e l'è stad reformad de la reforma Gentile: istoregament partid in ginnasi e licee, l'ha per agn, soratut prima de la liberalizzazzion de l'acess a l'università, formad la class dirigenta italiana.

## Riferiment
*Liceo - Treccani

## Vos corelade
*Licee
*Licee in Italia
*Licee classegh europee
*Gymnasium (Germania)
*Lycée (Francia)
CAINE Linux

**CAINE Linux** (*computer aided investigative environment*) a l'è una distro Linux italiana pensada per el digital forensics desvilupada del 2008 e bona de fonzionà anca domà in *live*, in la manera de podè evità de scriver in del sistema.

In tra i tool che gh'è in del sistema a gh'è PhotoRec, The Sleuth Kit, Wireshark e Autopsy.

## Ligam de foeura
*Sit ofizzial
Wireshark

**Wireshark** a l'è un software de sniffing ch'al fonziona in su la pupart di sistema operativ e l'è desvilupad del 1998 cont el nom de "Ethereal", cambiad in del 2006 per di reson de dirit de autor, e relassad 'me software liber.

## Ligam de foeura
*Sit ofizzial

## Alter proget

## Vos corelade
*Fiddler (software)
Unità de descaregh (impiant de descaregh)

L’**unità de descaregh** (DU – drainage unit  in lengua inglesa) a l’è 'n valór che, de convenzión, el ghe ven assegnàa a ògni apparècc sanitari in d' on impiant de descaregh civil, e 'l servìss de calcolà i portàd massim contemporàni d’ona red de descaregh.
I apparècc che descàreghen i pòden vèss de diversa natura (lavabo, bidè, vasca de bagn ecc.) e a ogni tipo de pont de descaregh (o ben a segonda de  la quantità d'acqua descaregada d'ògni apparècc) el gh’è assegnàa el sò numer de unità de caregh. Dessorapù, el valor de unità de descaregh, semper per el medésim apparècc el pò vèss divèrs a segonda del tipo de impiant de descaregh segond la classificazzión de la nòrma europea (sistema I, sistema II, sistema III, sistema IV). 

1 a segonda del tipo de cassètta

## Calcol de la portada di acqui de descaregh
La portada di acqui de descaregh la ven calcolada per mèzz de la relazión pratega

Qw_w=k \cdot \sqrt {DU}

indoe:

: **DU** a hinn i unità de descaregh de l'apparècc o de la colòna de derivazzion che ghe descareghen denter vari aparècc.
: **k** a l’è un coeficient per tegnì in cunt la frequenza de utilizzazión, la qual la dipend de la destinazión d’uso de l’edifizzi:
:: per utilizzazión intermitténta (offìzzi, abitazión): **k=0,5 l <sup>½</sup> / <big>s</big> <sup>½</sup>**
:: per utilizzazión frequenta (ospedài, scòll, alberghi, ristoránt): **k=0,7 l <sup>½</sup> / s <sup>½</sup>**
:: per utilizzazión assosènn frequenta (bagn publich): **k=1,2 l <sup>½</sup> / s <sup>½</sup>**
:: per i laboratòri: **k=1,2 l <sup>½</sup> / s <sup>½</sup>**

## Riferiment
Fonzion de Ackermann

La **fonzion de Ackermann** a l'è una fonzion  f(x,y,z) che la gh'ha 'me domini i terne di numer naturai e come codomini i numer naturai, definibel inscì per recorrenza:
:f(0,0,z) = z
:f(0,y+1,z) = f(0,y,z)+1
:f(1,0,z) = 0
:f(x+2,0,z) = 1
:f(x+1,y+1,z) = f(x,[f(x+1,y,z)],z).

E che la gh'è anca 'na version a domà do argoment:

 A(m, n) =
 \begin{cases}
 n+1 & \mbox{se } m = 0 \\
 A(m-1, 1) & \mbox{se } m > 0 \mbox{ e } n = 0 \\
 A(m-1, A(m, n-1)) & \mbox{se } m > 0 \mbox{ e } n > 0.
 \end{cases}


A l'è vuna di prime fonzion recorsive che l'è no una fonzion recorsiva primitiva e l'è no donca trasformabel in nissuna manera senza podè doperà la recorsion e la gh'ha un cress assee volt: per esempi A(4,2) a l'è un numer de 19'729 zifer.

## Riferiment
*Bitman
Virtual Network Computing

**Virtual Network Computing** a l'è un sistema grafegh per compartì el desktop che 'l dopera un procotoll RFB per permeter de doperà un computer a distanza. L'è stad inventad de *Olivetti & Oracle Research Lab*, compartid de Oracle e Olivetti.

## Riferiment
* VNC - How it works
Antonio Maria Nolli

L**'Antonio Maria Nolli** (1732 circa - Cremona, 21 de marz del 1806) a l'è stad un prevet e scritor lombard.
## Biografia
Se sa poch de la soa vita, nanca l'ann prezzis de quand l'è nassud: a sem che l'è mort in del 1806, e i archivi ne disen che 'l gh'eva 74 agn, donca se pò pensà che l'era nassud a cavall tra el 1732 e 'l 1733.
A sem anca che l'era un sazzerdot. La soa importanza l'è ligada a la scritura de dò comedie in cremones: *[[La sposa Chiara]]* (1792) e *[[La sposa Berta]]* (1794), che inn tra i prime atestazzion del dialet cremones. 
## Bibliografia
*Antonio Maria Nolli, *La sposa Berta*, a cura de Gian Luca Barbieri, 1999.
*Gian Luca Barbieri, *Voci nella nebbia. Antologia di poeti in dialetto cremonese*, Venezzia, Marsilio, 2000.
Alessandro Cattalinich

L**'Alessandro Cattalinich** (1865-1914) l'è stad un dotor e un scritor lombard.
## Biografia
Nassud de ona fameja dalmata, el Cattalinich l'è però cressud a Cremona.
L'è conossud per vesser stad un autor in cremones: in del 1901 l'ha publicad un volum de poesie ciamad *[[Veers... che ne g'haa veers]]*.
La soa poesia, segond la critega, la g'ha tanti argoment: de la critega social a una sorta de pecondria per el mal de viver, ma anca storie de rider de la Cremona del so temp, o quadret de vita in citaa.
## Bibliografia
*Gian Luca Barbieri, *Voci nella nebbia. Antologia dei poeti in dialetto cremonese*, Venezzia, Marsilio, 2000.
Formatazzion

La **formatazzion** a l'è l'operazzion con la che la se prepara una memoria de massa a vesser doperada con la creazzion d'un file system.

## Riferiment
*Pluto.it
Unità de caregh

* **[[Unit load device|Unit Load Device (unità de caregh)]]** o ULC: pedana o recipient drovad per el caregh di bagali.
* **[[unità de caregh (impiant sanitari)|Unità de caregh]]** O UC: valor de convenzión assegnad a ciaschedun di pont de fornidura di impiant sanitari fondad sora 'l valor de la portata che questi chì i ghg0'avarissen de fornì.drovad per la scerna de la grandezza di tubi de l'impiant medesim.
Digital forensics

El **digital forensics** a l'è el ram de la scienza forense che 'l studia el recuver e l'analisi di informazzion di sistema digitai, despess in relazzion cont el crimen informategh. A l'era in principi in corrispondenza con l'informatega forense ma, incoeu, inn retegnud do branche distinte desgià che 'l digital forensics el se ocupa de tut i dispositiv che inn boni de tegnì di dacc digitai.

## Riferiment
*Che cos’è la digital forensics?

## Vos corelade
*Informatega forense
*Network forensics
*Forensic data analysis
*Database forensics
*Mobile device forensics
Rasor de Hanlon

El **rasor de Hanlon** a l'è un principi metodologegh ispirad al pussee famos rasor de l'Occam che 'l sugeriss "mai pensà che 'na roba la sibia fada con malizzia quand che l'è assee de spiegazzion el vesser giavan".

Originada del Robert J. Hanlon in di agn 1980, l'è stada despess mituda in boca a oltra sgent, compagn del Napoleon.

## Riferiment
*Quote Investigator
Lamberto Giannini

El **Lamberto Giannini** (Roma, 19 de sginer 1964) a l'è un polizziot e prefet italian, del 4 de marz 2021 capo de la Polizzia de Stat dopo che l'è stad nomnad del governo Draghi per sostituì el Franco Gabrielli, nomnad sota-secretari.

## Riferiment
*Chi è Lamberto Giannini, nuovo capo della Polizia di Stato
Gremolada

La **gremolada** (del lombard *gremolad*, fad in toch), a l'è un condiment componid de erborin e aj triad, con la sgionta de scorza de limon gratugiada, dovrad a crud a fin cotura soratut per insavorì l'oss bus a la milanesa, ma anca per scalopine o conili.

Una variant la preved la sgionta de filet de inciode.

## Note


## Alter proget
Scoeula militar "Teulié"

La **Scoeula militar "Teulié"** a l'è una scoeula militar de l'Esercit italian con sed a Milan. Dedicada al general Pietro Teulié, l'è verta del 1802, ma l'è stada sarrada varie voeulte e donca l'è restada verta domà per 60 agn de quell period.

I student, che gh'hann de havé fad i prim du agn de scoeula in d'una scoeula civil, poden scernì de frequentà o 'l licee classegh o 'l licee scientifegh e gh'hann de fà sport e de l'adestrament in stil militar cont i armi.

## Alter proget

## Ligam de foeura
*Sit ofizzial
Cobia forense

La **cobia forense** a l'è 'na cobia bit a bit de 'na memoria de massa fada per un fin giudizziari e in del rispet di pro. La po vesser fada cont un cobiador forense, cioè un dispositiv hardware, o cont un sistema aposta e 'n sistema de cobia *raw*, compagn de dd. El sistema hardware a l'è pussee svelt ma el costa pussee.

## Riferiment
*Forensics Clone
Farmacia

*Farmacia, la scienza che la studia el preparà e 'l dà i medesine
*Farmacia, la botega che la dà i medesine
Farmacia (botega)

Una **farmacia** a l'è una botega che la vend i medesine e di alter prodot o servizzi per la salut. I professionista principai de 'na farmacia inn i farmacista, ma ghe pòden vesser anca di alter professionista sanitari a segonda del roeul de la farmacia in del sistema sanitari.

## Riferiment
*Treccani

## Alter proget

## Vos corelade
*Parafarmacia
Carlo Tognoeul

El **Carlo Tognoeul** (*Carlo Tognoli* in italian, Milan, 16 de sgiugn 1938 - Milan, 5 de marz 2021) a l'è stad un politegh italian, sindegh socialista de Milan del 1976 al 1986, e anca parlamentar, europarlamentar e minister.

## Riferiment
*Parlament europee

## Alter proget
Ciexa de Santa Maria del Misma

La **ciexa de Santa Maria Assonta** la se trova in su la banda meridionala del mont Misma, ind el territore del comun de Cenad San Lion, provinça de Bergem. L'è part de la paroqia de San Lion.

## Storia
I part plu antige i è del XI-XII secol, in stil romaneg. Ind i secoi la ciexa l'ha subid dei intervents (soratut ind el XVI) qe i ha cambiad la strutura orijenala.

## Riferiments
*  Chiesa di Santa Maria di Misma, *Parrocchia di Cenate Sopra*
*  Chiesa di Santa Maria di Misma, *Lombardia beni culturali*
Rosa Massara de Capitani

La **Rosa Massara de Capitani** (Pavia, 1849 - Milan, 25 november 1925) a l'è stada ona poetessa italiana.

## Biografia
La Rosa l'è nassuda a Pavia in del 1849 e l'ha fad prest san-martin a Milan. Chichinscì l'ha lavorad 'me insegnanta, diretora e ispetora di scoeule primarie. 

L'ha publicad storie e cunt in italian in sgiornai educativ per fiolit, 'me per esempi *L'Infanzia* o *Il piccolo italiano*. 

Al dì d'incoeu i rest del corp se troeuven in del Cimiteri Magior de Milan e gh'è una via a Milan cont el so nom in zona Bovisa.

## Ovre
L'ovra principal che l'ha scrivud in lombard a l'è stada *[[A l'ombra del Domm]],* una catada de diverse so poesie.

El Ferdinando Fontana el scriv de lee in de la soa Antologia Meneghina:

L'ha anca scrivud di test per di canzon in lombard, 'me per esempi *Ah, i donnet!**, Oimè!**, Sô de lui!, La mia canzon* e *Amor.*

## Interproget

* Rosa Massara de Capitani - Wikisource

## Bibliografia

* Claudio Beretta, *Letteratura dialettale milanese. Itinerario antologico-critico dalle origini ai nostri giorni,* Milano 2003, Hoepli
* Ferdinando Cesare Farra, *Letteratura dialettale milanese,* Milano, 1952
*Ferdinando Fontana, *Antologia meneghina*, 1900

## Riferiment
WordPress

**WordPress** a l'è un CMS open source pensad per i blog e che 'l permet de gestì i contegnud lat server in manera dinamega. A l'è el CMS el pussee doperad al mond e l'è scrivud in PHP e 'l dopera MySQL 'me database. 

## Alter proget

## Ligam de foeura
*Sit ofizzial

## Vos corelade
*WordPress.com
*bbPress
Cobiador forense

Un **cobiador forense** a l'è 'n istrument hardware doperad in l'informatega forense per fà la cobia forense di suport digitai pussee a la svelta e in manera pussee segura di mez software.

## Riferiment
*Copia forense
Albert Galeot

L**'Albert Galeot** (Parma, in tra el 1220 e 'l 1240 - Parma, forsi in del 1285) a l'è stad un giurista lombard.

## Biografia
El se sa poch de la soa vita, foeura che l'era fioeu de 'n Galeot, che 'l gh'ha dad el cognom, l'ha studiad dirit probabilment a Bologna e l'ha insegnad dirit civil prima a Padoa e poeu a Modena e in tra el 1251 e 'l 1272 l'ha lavorad 'me diplomategh per el liber comun de Parma e in tra el 1254 e 'l 1255 l'era a Napoli insema al Bertolino Tavernieri, nomnad Podestà. Intorna al 1270 l'è tornad a insegnà e 'l gh'ha havud 'me alev l'Albert Gandin e in del 1272 el se retira de l'insegnament e l'è mort, se pensa, in del 1285.

## Riferiment
*[Dizzionari Biografegh di Italian](https://www.treccani.it/enciclopedia/alberto-galeotti_(Dizionario-Biografico)/)
*Treccani
Trufa a la nigeriana

La **trufa a la nigeriana**, ciamada anca *419 scam* in bas a l'articol del codes penal nigerian che i castiga, a l'è una trufa fada per mez telefonegh, postal o informategh fondad in sul principi che la persona che la ricev la comunicazzion la gh'ha dirit a 'na mota de daner ma prima la gh'ha de pagà di spese, despess con di mez imediad e no trasciabel, per podè havéghij.

## Riferiment
*Scamwatch 

## Vos corelade
*Trufa de la loteria
*Sakawa
*Trufa amorosa
Milizzia

Una **milizzia** a l'è una forza combatenta formada no de soldad professionista ma de citadin. Gh'è di Stat indova che la milizzia a l'è scrivuda in la lesg, compagn di Stat Unid indova che el dirit de havégh e portà i armi l'è stabilid del segond emendament per di reson de milizzia, menter di alter afiden la soa difesa a 'na forza de milizzia, compagn de la Svizzera, menter di alter ancora a doperen 'na milizzia 'me forza, despess ausiliaria, de polizzia. Una milizzia, a bon cunt, la po vesser anca irregolar e combater per esempi per l'independenza de 'n territori o per el terrorism.

## Riferiment
*Treccani

## Alter proget

## Vos corelade
*Milizzia (Stat Unid)
*Milizzia (Stat comunista)
*Paramilitar
*Ator violent no statal
Locomotiva RhB Ge 6/6 I

La **Locomotiva RhB Ge 6/6 I** a l'è una locomotiva eletriga a scartament metregh de la Ferrovia Retiga, ciamada "Cocodrill" per la soa forma, e doperada del 1921. Al dì d'incoeu ne fonzionen do, doperade per di servizzi storegh o merci.

## Storia
Con l'eletrifegazzion de la ferrovia de l'Albula el cress el besogn di locomotive eletrighe de la Retiga e se scerniss de ordenà di locomotor pussee potent di Ge 2/4 e Ge 4/6 che gh'eren a l'epoca. 'Sti locomor a inn consegnad in tra el 1921 e 'l 1929 e grazzia a lor hann podud toeu via tucc i locomotive in servizzi a vapor, anca per i treni pussee pesant compagn del Glacier Express.

La prima l'è retirada in del 1974, per un incident, ma sgiamò del 1958 i Ge 6/6 II hann tacad a toeu via spazzi a la locomotiva e i Ge 4/4 II hann relegad i cocodrill a servizzi semper men important e in del 1984 domà ses eren in servizzi: quater inn poeu stad metud in mostra in di musee o stazzion, menter do fonzionen.

## Carateristeghe
Compagne a nivell estetich di Cocodrill di Ferrovie Federai Svizzere, pensade per la Ferrovia del Gotard, inn fad de do toch articolad cont un *Jackshaft*: ogni toch el gh'ha un motor cghe l'è tacad ai alter roeude con di bielle.

## Galleria di foto

File:Ge 6 6 der Rhätischen Bahn (Schweiz), sog. "Rhätisches Krokodil", Nr. 411 - rechts - Verkehrszentrum.JPG|Locomotiva musealizzada in Germania
File:A l'approche du tunnel.jpg|Locomotiva in l'ingress de 'n tunnel
File:Ge 6-6 I N° 414 in Untervaz (25.05.2008).jpg|La locomotiva in servizzi
File:Lokomotiv-Parade bei der Wiedereröffnung des Bahnhofs Chur (25.05.2008).jpg|Varie locomotive de la Retiga
File:RhB 412 (Ge 66 I).jpg|Treno storegh
File:RhB 403 at Samedan.jpg|Locomotiva a Samedan in del 1980
File:RhB Ge 6-6 I in Meiningen (5).jpg|Locomotiva musealizzada in Isvizzera
File:RhB Ge 6-6 I in Meiningen (2).jpg|Gabina de la locomotiva
File:407, Bergün-Bravuogn, 2014 (03).JPG|Locomotiva a Bergün-Bravuogn


## Bibliografia
*Francesco Pozzato Il Coccodrillo Ge 6/6 I della Retica. Loki spezial 9/1995

## Alter proget
Pedopornografia

La **pedopornografia** a l'è quella forma de pornografia che la gh'ha dent di fiolit o di sgent sota de l'età del consens o de la magior età, a segonda de la giurisdizzion. A l'è proibida in la pupart del mond e gh'è anca di Pajes che vieten anca domà i dissegn a tema.

## Riferiment
*Meter: pedofilia e pedopornografia, un'industria fiorente con tanti responsabili

## Vos corelade
*Pedofilia
Cocktail Molotov

El **cocktail Molotov** a l'è una bomba incendiaria doperada soratut in di proteste de piazza o in la guerrilia. L'è ciamada inscì per rider del Vjačeslav Michajlovič Molotov, minister di esteri de l'URSS, desgia che inn deventade cognossude durant de la guerra in tra l'URSS e la Finlandia, indova che eren fade su anca de l'azienda statal finlandesa de l'alcol, anca se 'l se pensa che sien stad sgiamò doperade in la guerra civil spagnoeula.

Una Molotov a l'è fada de 'na botilia de veder con dent un liquid che 'l brusa ben, de solet benzina, e un innesch, che in di cas pussee sempliz el po vesser un besasc con de l'alcol sora ma a l'è anca possibel doperà di sostanze chimeghe per fà inscì che la se pizza quand che la se s'cianta a terra, o anca un cerin tacad. 

Propi per la semplicità e la diffusion inn considerade un simbol de revoeulta civil e de revoluzzion. La gh'è anca una varianta, ciamada "pupotov", che la brusa no ma l'è impienida de merda, doperada in Venezzuela dopo del 2015.

## Riferiment
*Che cos'è una molotov e come funziona

## Alter proget

## Vos corelade
*Lanzia-fiame
*RRAB-3
Guerra informatega

La **guerra informatega** a l'è el doperà di atach informategh contra de 'n obietiv de nivell militar fad in manera de danegià i so sistema pussee important, despess de 'n alter ator statal o compagn. De solet i azzion informategh inn considerad 'me forma "linsgera" de azzion militar, anca se poden havégh di resultad important in del mond real.

## Bibliografia
*Stefano Mele, Jan 2016, Cyber Strategy & Policy Brief (Volume 01 – January 2016)
BlackArch

**BlackArch** a l'è una distro Linux per el penetration test fondada in su Arch Linux e con dent una mota de tool per la sigurezza informatega. A diferenza di concorent compagn de Parrot Security OS e Kali Linux la gh'ha no un ambient desktop ma domà di gestor de finestre.

## Ligam de foeura
*Sit ofizzial
Vittore Ottolini

El **Vittore Ottolini **(Milan, 30 de sgenar 1825 - Milan, 10 de november 1892) l'è stad on storegh, giornalista, scritor, comediograf e militar lombard.

## Biografia
El Vittore Ottolini l'era fioeu del Bernardo e de la Clelia Conca, de origin nobil. El s'è formad in del collegg di oblat de Gorla Minor (Vares) e poeu l'ha studiad al licee a Milan. In del 1848 l'è stad on combatent in di Cinch sgiornade de Milan e in del 1849 l'ha difendud la Republica Roman. Tornad indree a Milan, l'ha trovad on lavorà a l'Ispetorad sinister e l'ha tacad l'atività sgiornalistega. L'ha collaborò a "L'Artista" in del 1850, poeu l'ha publicad di cunt in su "La Fenice" e del 1856 in su "L'Uomo di Pietra". Del 1857 al 1858 l'è stad editro e proprietari de setimanal "La stampa", on sgiornal de scenze, letere, art, teater e inscì inanz. In del 1854 l'ha publicad " Scene popolari", e poe i romanz "Dopo il carcere" e "Romanzo sociale contemporaneo" in del 1858, che el cunta su la storia del Sebastian, de l'esperienza de la prison fina a maridàss con la Teresa. 

## Ovre
El Vittore l'ha scrivud soratut lavorà storegh. In de l'ann 1881, a l'Esposizzion nazzional de Milan, l'ha publicad el volumet *Principali poeti vernacoli milanesi.* In camp teatral, i ovre pussee cognossude inn *Cartolinn postai* e *On ricatt a Milan.*

## Bibliografia

* Ferdinando Cesare Farra, *Letteratura dialettale milanese,* Milano, 1952
*
*
*
*
*

## Riferiment
Arch Linux

**Arch Linux** a l'è una distro Linux per architetura x86-64 fondada in sul principi KISS e donca incentrada in su la semplicità e in su la centralità de l'utent. L'è fondada in su 'n modell rolling release e donca gh'è no di edizzion discret de Arch, l'è assee fà un giornament per havégh el sistema el pussee noeuv.

## Alter proget

## Ligam de foeura
*Sit ofizzial
Sedizzion

La **sedizzion** a l'è 'n atività mirada a 'na rivoeulta, de solet violenta, fada per reversà l'orden costituid.

## Riferiment
*Treccani

## Vos corelade
*Volksverhetzung
Laura Borràs

La **Laura Borràs** (Barcelona, 5 de otober 1970) a l'è una politega e filolega spagnoeula, presidenta del Parlament de Catalogna del 12 marz 2021.

L'ha studiad filologia a l'Università de Barcelona e la s'è laureada in del 1993 e in del 1997 la se specializza in teoria de la literadura e literadura comparada, che insegna in l'Atenee.

## Riferiment
*Parlament de Catalogna
Data Encryption Standard

El **Data Encryption Standard** a l'è un algoritm de critografia simetrega desvilupad in del 1975 e scernud 'me standard in di Stat Unid in del 1977. A l'è fondad in su 'na red de Feistel con ciav de 64 bit, de che domà 58 inn doperad e i alter inn de controll.

El DES l'è stad al center de 'na mota de critoanalisi, desgià che 'l se pensava che 'l governa di Stat Unid l'havess mitud dent una backdoor e l'è stad mostrad obsolet in del 1999, quand che distributed.net e la Electronic Frontier Foundation hann cracad el sistema in 22 ore e 15 menut. Per un poo l'è stad sostituid del Triple DES e in del 2001 sostituid de l'AES.

## Riferiment
*El standard

## Alter proget

## Vos corelade
*DES-X
*Lucifer (cifrari)
Tux Racer

**Tux Racer** a l'è un videosgioeugh de guida 3D che 'l gh'ha 'me soget la mascotte de Linux, el pingoin Tux.

Desvilupad del 2000, l'è fondad in sul corer sgiò de 'na montagna piena de giazz e fioca per rivà a la fin del percors in del temp pussee bon possibel, intant che 'l regoeuj el pess

In del 2007 el sortiss Extreme Tux Racer, che 'l gh'ha pussee de nivej, desvilupad de la comunità.

## Alter proget

## Ligam de foeura
*Vegg sit
Spongada

La **spongada** a l'è una carsenza dolza tipega de la Vall Camonega e del period de la Pasqua, anca se mangiada un poo tut l'ann.

La version la pussee tipega a l'è quella de Bregn ma tute gh'hann in comun el fat de messedà du impast fad in moment diferent: el prim l'è fad con farina bianca, buter, oeuv, levad e aroma de vaniglia e l'è lassad levà e poeu l'è sgiontad un noeuv impast fad cont una quaj diferenza a segonda de la zona.

Dopo che inn levad anca lor inn fad a forma de pagnota e lassade levà ancamò fina a che devente dobie e poeu mitude in del presten per 15 o 20 menut a 180° e poeu spolverada cont el zucher a vel.

## Riferiment
*In Valle Camonica alla ricerca dei sapori autentici: la Spongada di Breno

## Vos corelade
*Spongarda
*Spongata
People mover

El **people mover** a l'è un sistema de moviment di persone per di percors curt, de solet per di percors compagn de quell dent de 'n parch di divertiment o de 'n aeroport o per quatà di brev distanze urbane.

## Alter proget

## Riferiment
*Merriam-Webster
Scam baiting

El **scam baiting** a l'è la pratega de respondegh ai scammer, cioè i trufator de l'Internet, e de fà finta de stàgh adree per fàgh trasà del temp o, anca, descovrì pussee informazzion in su la trufa per segnalàlla ai autorità o andàgh dent del so computer per robà di dacc o fàll s'cepà.

419eater.com a l'è un sit assee cognossud de scam-baiting, menter i youtuber pussee cognossud che 'l fann a inn el Jim Browning e 'l Kitiboga.

## Riferiment
*Urban Dictionary
L'ombria del Pader. El romanz de l'Isep

***L'ombria del Pader. El romanz de l'Isep*** a l'è on romanze del Jan Dobraczyński del 1977. L'autor el fa su in forma romanzada la storia del Sant Isep, marid de la Maria e pader del Gesù.

## Trama
La storia taca in de la cà de l'Isep e del so pader Giacob cont el rivà de du mercant de l'istessa familia, che i eren andà via de la Giudea per cercà fortuna. Je fann avertid che el Re Erod l'era imatid e che l'era 'dree a mazzà i so nemis al pussee piscinin sospet che i fudessen contra de lu. I inviten l'Isep a vegnì con lor per trovà richezza e ona miee, che ancamò ghe calava, ancaben per la socetà lilinscì el gh'heva ormai l'età de maridàss. L'Isep el vorariss refudà, però el so pader, Giacob, ghe ciama de andà istess, però minga con lor. Inanz, però, ghe dis de visità el Zacaria, on prevet sgiudee, per fàss consilià sora 'se fà.  

Quand che el riva, el parla cont el Zacaria che ghe dis che l'è mei partì, senza però andà 'dree a quei de la soa familia.
Stema de la familia Washington

El **stema de la familia Washington** a l'era stad doperad sgiamò del secol quell de 12, quand che la familia Washington l'ha tolt possess de la Washington Old Hall, e menad in America quand che in del secol quell de 17 inn andad in la colonia de la Virginia. Fad de do bande rosse con sora trè stelle rosse, l'è stad de ispirazzion per la bandera del Distret de Colombia e l'è reportad in del Purple Heart.

## Bibliografia
*Flag: An American Biography: Marc Leepson: Thomas Dunne Books: 2005: ISBN 978-0-31232-309-7

## Alter proget
Gestapo

La **Gestapo**, breviazzion de *Geheime Staatspolizei* (*Polizzia Secreta del Stat*) a l'è stad el corp de polizzia secreta de la Germania Nazista, in pee del 1933 al 1945. Esenta de la legislazzion todesca e di tribunal ministrativ, che de solet podeven coreger i dagn de la ministrazzion in di confront di citadin, la podeva menà via i sgent senza process e, in del process de Norimberga, l'è stada condanada per crimen contra l'umanità.

## Riferiment
*[Treccani](https://www.treccani.it/enciclopedia/gestapo_(Dizionario-di-Storia)/)

## Alter proget

## Vos corelade
*Stasi
Republega Socialista Sovietega Armena

La **Republega Socialista Sovietega Armena** (** in armen) a l'&egrave; stada una republega socialista sovietega part de l'URSS, in pee del  al .

I lengove ofizziai eren la  e la capital a l'era . Incoeu l'&egrave; sostituida de l'.

## Riferiment
*Lumen Learning

## Alter proget
Republega Socialista Sovietega Moldava

La **Republega Socialista Sovietega Moldava** (**) a l'&egrave; stada una republega socialista sovietega part de l'URSS, in pee del  al .

I lengove ofizziai eren el russ e 'l moldav scrivud cont el cirillegh. Incoeu l'&egrave; sostituida de la Moldavia e del Stat no recognossud de la Transnistria.

## Riferiment
*Lumen Learning

## Alter proget
Scorlera

La **scorlera** a l'è una s'cepadura vertical in del tessud de 'n collant o calze, dovuda de solet a 'n fil che 'l se destaca e 'l rend la strutura del cusid instabel.

In passad, de solet, a eren riparad, ma incoeu l'è pussee comun metègh una pezza con de la laca o del smalt per i onsge e poeu cambiài.

## Riferiment
*Scorlera
Transnistria

La **Transnistria** a l'è un Stat a recognossiment limitad che 'l gh'è in tra la Moldavia - de che l'è recognossud 'me part - e l'Ucraina, con capital Tiraspol.

Recognossud domà de Stat a recognossiment limitad, cioè l'Abcasia e l'Ossezzia del Sud, l'ha deciarad la soa independenza de la RSS Moldava el 2 de setember 1990 e del marz al luj 1992 l'è stada protagonista de 'na guerra, fornida cont un cessee 'l foeugh e 'na zona demilitarizzada. In del 2014, dopo de la crisi de la Crimea, l'ha domandad de vesser integrada in la Federazzion Russa.

Per el Stat moldav, inveci, la se ciama Unità Ministrativa Territorial de la Riva Mancina del Nister, che la gh'havaria de havégh un'autonomia compagna de quella de la Gagauzia.

## Riferiment
*Treccani

## Alter proget

## Vos corelade
*Guerra de Transnistria
*Forze armade de Transnistria
*Rublo de la Transnistria
Passaport de l'Azerbaigian

El **Passaport de l&#39;Azerbaigian** a l'&egrave; el passaport relassad in Azerbaigian per f&agrave; and&agrave; i so citadin a l'ester.

## Riferiment
*Passport Index

## Alter proget
Stat a recognossiment limitad

Un **Stat a recognossiment limitad** a l'è un Stat che a l'è, de facto, independent e sovran che 'l controlla un territori ma che l'è recognossud a nivell internazzional domà de 'n quaj alter Stat.

Al dì d'incoeu domà la Transnistria l'è reconossuda domà de Stat a recognossiment limitad, Ziper del Nord, Abcasia, Kossovo, Somaliland, Ossezzia del Sud, Palestina, Sahara Ocidental e Taiwan inn recognossud de almen un member de l'ONU menter Israell, Armenia, Ziper, Corea del Sud, Corea del Nord e la Cina inn recognossud no de almen un Stat de l'ONU, in del vesser comunque retegnud no di Stat a recognossiment limitad.

## Riferiment
*Stati fantasma

## Alter proget

## Vos corelade
*Convenzion de Montevideo
Ossezzia del Sud

L**'Ossezzia del Sud** a l'è un Stat a recognossiment limitad in tra la Russia e la Georgia, con capital Tskhinvali. A l'è recognossuda domà de la Russia, del Venezuela, de Tuvalu, Nauru, Nicaragua e Siria, oltra che di alter Stat a recognossiment limitad de l'Abcasia, Transnistria, Artsakh e i republeghe popolar de Doneck e Luhansk, prima che fussen ciapade de la Russia. I lengov ofizziai a inn l'osset e 'l russ e 'l Pajes el dipend per la pupart de la Russia per la difesa, tant che i so forze armade inn formade de Mosca e i frontere del Pajes inn protesgiude de l'Armada russa, ma anca per l'economia e la fornidura de gas e eletricità.

## Riferiment
*[Osservatorio Balcani Caucaso](https://www.balcanicaucaso.org/aree/Ossezia-del-Sud/(classes)/article)

## Alter proget

## Vos corelade
*Parlament de l'Ossezzia del Sud
*Comunità per la Democrazzia e i Dirit di Nazzion
*Relazzion in tra l'Abcasia e l'Ossezzia del Sud
Colleon (treno)

El **Colleon** (classifegad **ATR.803**) a l'è un autotreno a trazzion eletriga con generator e baterie desvilupad de Stadler Rail per Trenord.
## Storia
L'è stad comissionad di Ferrovie Nord Milan in del november 2018, cont un numer de 30 convoeuj, con opzzion per toeunn fina 50. El gh'ha su ERTMS grazzia a un finanziament a fond perdud de l'Union europea e l'è previst che sien consegnad tucc per fina 2021.

In del november 2019 l'è stad presentad al publegh el "mock up" a la fera de Rò e l'è stad confermad che anca l'Ente Autonomo Volturno l'ha crompad cinch convoeuj compagn per la soa red.

## Descrizzion
A l'è fondad in su piataforma FLIRT e l'è fad su de 3 casse passeger a pian unich e tacade insema de carrej Jackobs: el treno el po vesser alimentad de 'n sgenerator o di baterie, che inn in su 'na cassa pussee, in d'una strutura doperabel anca per di treni cont el pantograf compagn del BTR.813.

Bon de rivà fina a 140 km/h, el podarà fà fina a 9 km cont i baterie, degià che inn minga pensade per fà di longh period ma domà per doperà no el sgenerator in stazzion e per permeter de havégh un caregh per ass pussee bass, inscì de vesser compatibel con la red lombarda.

## Riferiment
*Ferrovie: Si mostra in pubblico il primo ATR 803 Stadler per Trenord 
*Un treno ibrido per la rete lombarda non elettrificata
*Expo ferroviaria 2019 - Il nuovo treno Stadler per linea Piedimonte Matese 

## Alter proget

## Vos corelade
*Stadler WINK
*Hitachi Blues
Republega Popolar de Doneck

La **Republega Popolar de Doneck** a l'è un territori contendud in tra l'Ucraina, che 'l recognoss no, e la Russia, che 'l retegn una soa Republega costituenta.

Fina al 30 de setember del 2022, dì che l'è anetuda a la Russia, a l'era un Stat a recognossiment limitad proclamad di separatista filo-russ in la zona de l'Oblast de Doneck el 7 de avril 2014 e che l'ha deciarad la soa independenza de l'Ucraina dopo de 'n referendum popolar el 12 de masg 2014, recognossuda fina al 2022 domà de l'Ossezzia del Sud e de l'arenta Republega Popolar de Lugansk ma retegnuda illegal de la comunità internazzional e de l'Ucraina, che la ritegn el territori ocupad illegalment de la Russia e di milizzie.

El 21 de fevrer del 2022, in del mez di tension in tra la Russia e l'Ucraina, el Putin el nonzia el recognossiment de la Republega Popolar de Doneck de part de la Federazzion Russa.

## Alter proget

## Ligam de foeura
*Sit ofizzial 

## Riferiment


## Vos corelade
*Denis Pušilin
*Guerra del Donbass
*Aleksandr Zacharčenko
*Stat federal de la Noeuva Russia
*Selezzion del folball de la Republega Popolar de Doneck
*Novorossija TV
*Guardia Republegana (Republega Popolar de Doneck)
*Donbass Post
*Oblast de Cherson (Russia)
*Oblast de Zaporisgia (Russia)
*Eroe de la Republega Popolar de Doneck
Republega Popolar de Lugansk

La **Republega Popolar de Lugansk** a l'è un territori contes in tra l'Ucraina, che 'l recognoss no, e la Russia, che 'l retegn vuna di so republeghesit in del Donbass, in quell che l'è recognossud internazzionalment 'me l'Oblast de Lugansk

Fina al 30 de setember del 2022, dì de l'annession russa, a l'era un Stat a recognossiment limitad, ciamad proto-Stat de 'n quajvun. L'ha deciarad l'independenza de l'Ucraina el 12 de masg 2014, dopo de la crisi del Donbass, e l'ha tolt part per un poo al Stat federal de la Noeuva Russia. Incoeu el so leader a l'è el Leonid Pasečnik.

El 21 de fevrer del 2022, in del mez di tension in tra la Russia e l'Ucraina, el Putin el nonzia el recognossiment de la Republega Popolar de Lugansk de part de la Federazzion Russa. Prima a l'era recognossuda domà de la vesina Republega Popolar de Doneck e de l'Ossezzia del Sud, anca lor Stat a recognossiment limitad.

## Ligam de foeura
*Sit ofizzial

## Riferiment


## Alter proget

## Vos corelade
*Selezzion del folball de la Republega Popolar de Lugansk
*Union Economega de Lugansk
*Oblast de Cherson (Russia)
*Oblast de Zaporisgia (Russia)
*Pas per la Region de Lugansk
Guardia de Finanza (Italia)

La **Guardia de Finanza** a l'è una forza de polizzia italiana a ordenament militar che la se ocupa soratut de economia, finanza e controll di frontere. L'è stada fada su in del 1862 'me "Corp di Guardie dovanai del Regn d'Italia" e in del 1881 la deventa Guardia de Finanza.

## Alter proget

## Ligam de foeura
*Sit ofizzial
Guardia de Finanza

La **Guardia de Finanza** a l'è una forza de polizzia che el so mester principal a l'è quell de controllà i tasse, i tribut, la dovana e insì via.

Al dì d'incoeu a l'è el nom de vun di corp de polizzia italian e la gh'era in Romania (Guardia Finanziaria), Austria (Guardia dovanera),  Portogall (Guardia Fiscal), Jugoslavia (Controll de finanza in del Regn de Jugoslavia e Guardia de Finanza in di prim agn de la Republega) e in del Territori Liber de Triest (Guardia de Finanza)

## Bibliografia
*Asakura, Hironori (2003). World history of the customs and tariffs. Bruselj, World Customs Organization.

## Vos corelade
*Guardia de frontera
Artsakh

L**'Artsakh** a l'è un Stat a recognossiment limitad sit in la region del Nagorno-Karabakh in tra l'Armenia e l'Azerbaigian e recognossud domà de alter Stat a recognossiment limitad.

L'è vegnud su perché el Nagorno-Karabakh a l'éra un oblast de la RSS Azera a magioranza armena e cont el borlà de l'URSS l'ha deciarad l'independenza e dòpo de 'na guerra l'ha otegnud un independenza de facto. In del 2020 l'Azerbaigian, cont un'oltra guerra, l'ha otegnud el controll de 'na mota de territori che prima l'era in man a l'Artsakh.

In del setember 2023, l'Azerbaigian l'ha lanciad un'oltra ofensiva militar. El governo de l'Artsakh l'ha acetad de desarmàss e de principià di inconter con l'Azerbaigian, e l'ha inscì provocad la fuga di armen da l'area. El president de l'Artsakh l'ha poeu firmad un decret per desligà tute i istituzion de la Republega inanz del 1 de sgenar 2024. Al 1 de otover 2023, squas tuta la popolazion del Nagorno-Karabakh la s'è refugiada in Armenia.

## Riferiment
*Britannica



## Alter proget
Passaport di Comore

El **Passaport di Comore** a l'&egrave; el passaport relassad in  per f&agrave; and&agrave; i so citadin a l'ester.

## Riferiment
*Passport Index

## Alter proget
Macao

**Macao** a l'è una Region Ministrativa Special de la Cina, fina al 1999 colonia del Portogall. Cità-Region, la soa economia la depend soratut del sgioeugh d'azzard e l'è autonoma del governo de Pechin, foeura che per la difesa e la politega foresta. I lengov ofizziai a inn el cines, scrivud in manera tradizzionala, e 'l portoghes. 

A diferenza sia de la Cina che del Portogall la cità la guida a sinistra, compagn però de Hong Kong, de che l'è conligada del pont Hong Kong-Zhuhai-Macao. La cità l'è anca servida de 'na linea de metropolitana.

## Riferiment
*Treccani

## Alter proget

## Vos corelade
*Pataca de Macao
AKM (fusil)

L**'AKM** a l'è 'n fusil d'assalt fad su del 1959 'me version pussee moderna del famos AK-47 e l'è stad sostituid, in prima linia, de l'AK-74 in di agn '70, ma l'è doperad ancamò incoeu.

L'è pussee resistent del modell original, grazzia a di materiai pussee boni e a di saldature pussee.

## Bibliografia
*Armi, storia, tecnologia, evoluzione dalla preistoria ad oggi, Milano, Mondadori Electa, 2007, ISBN 978-88-370-5218-8 

## Alter proget

## Vos corelade
*AK-74
*RPK
Emblema de l'Union Sovietega

L**'emblema de l'Union Sovietega** a l'è stad scernud in del 1924 e l'è restad fina al borlà del Stat in del 1991. In del classegh stil de l'araldega socialista, l'era fad de 'na folc e martell in sul glob con sora 'na stella rossa e contornad di spighe de gran, che gh'hann atorna del tessud con scrit in di lengove ofizziai de l'URSS "proletari de tucc i paes, sgionteves!".

## Bibliografia
* Bolotina, S. (November 1983). "How Our State Emblem Was Created". Nauka i Zhizn (in Russian): 20–24. ISSN 0028-1263.

## Alter proget
Noeuva Politega Economega

La **Noeuva Politega Economega** (*новая экономическая политика* in russ) a l'è stada la politega economega de l'Union Sovietega in pè dopo del comunism de guerra, con l'obietiv de fà finì la famina e fà tornà l'economia sovietega a fonzionà.

A l'era fondada in su 'n economia messedada, cont un liber mercad per l'agricoltura e i imprese piscinine ma cont un controll centralizzad di imprese nazzionai pussee important.

Aprovada in del 1921 del Lenin, che la pensava 'me sistema provisori, l'è stada tòlta via in del 1929 del Stalin, che l'ha mitud in pee un'economia pianifegada fondada in sui famos pian quinquennai.

In sgeneral la NEP l'ha vist la fin del lavorà forzad e militarizzad di citadin, el tornà de la moneda in la società sovietega e 'n volzàss de la produzzion agricola.

## Riferiment
*[NEP - Treccani](https://www.treccani.it/enciclopedia/nep_(Dizionario-di-Storia)/)

## Alter proget
Granda Depression

La **Granda Depression** a l'è stada 'na grama crisi economega che la gh'è stada in tra el 1929 e la fin di agn '30, che l'ha colpid soratut i Stat Unid, ma che la gh'ha havud di efet in tut el mond. L'è scominciada cont el martedì negher, cioè quand che Wall Street l'è s'ciopada a nivell economegh.

## Riferiment
*Crisi economica mondiale

## Alter proget

## Vos corelade
*New Deal
Armada Rossa

L**'Armada Rossa** (in russ *Рабоче-крестьянская Красная армия* o ben *Armada Rossa di Lavorent e di Contadin*) a l'è stada l'armada de la RSFS Russa prima e de l'URSS poeu, in pee del 1917 al 1946, quand che l'è stad sostituid de l'Armada Sovietega. L'ha combatud la guerra civil russa, la segonda guerra mondial e in del mez i varie guerre che l'ha combatud l'URSS.

## Riferiment
*Britannica

## Alter proget
Giorgi Gakharia

El **Giorgi Gakharia** (**გიორგი გახარია** in georgian; del 1975) l'è on politegh georgian, capo de Governo del sò Pajes del 2019 al 2021.